Paul Yü Pin

**Paul Yü Pin** (1901–1978) var katolsk kardinal og erkebiskop av Nanjing inntil han ble utvist av kommunistregimet i 1949.

## Liv og virke
### Bakgrunn
Paul Yü Pin kom fra Mandsjuria i det nordlige Kina. Han ble døpt i 1914. Han fikk teologisk utdannelse ved det katolske Aurorauniversitetet i Shanghai, det pavelige universitet Urbaniana og det pavelige atheneum S. Apollinare i Roma, i Perugia, og ved seminaret i Jilin

### Prest
Han ble presteviet i Roma i 1928 av biskop Giuseppe Palica. Etter prestevielsen arbeidet han ved Urbaniana i Roma og var fra 1933 nasjonaldirektør for Den katolske aksjon og generalinspektør for katolske skoler i Kina.

### Biskop, erkebiskop
Han ble utnevnt til biskop og til apostolisk vikar av Nanking (Nanjing) i 1936. Bispevielsen ble foretatt den 20. september 1936 av Mario Zanin, titularerkebiskop av *Traianopolis in Rhodope* og apostolisk delegat i Kina; medkonsekrerende var Simon Zhu Kai-min (også romanisert Chu eller Tsu Kai-min) som vat titularbiskop av Lesvi og apostolisk vikar av Haimen, og Paul Léon Cornelius Montaigne, titularbiskop av Sidyma og apostolisk vikar av Peking.

I desember 1937 inntok japanerne Nanking og utlovet en dusør på 100.000 dollar for biskop Yü, men han kom seg unna og tilbragte krigsårene i USA. Etterpå kunne han vende tilbake, og ble erkebiskop av samme sted at det ble opphøyet til erkebispedømme i 1946. Kommunistene var motstandere av Den katolske kirke, og utviste erkebiskopen i 1949.

Han fortsatte som erkebiskop av Nanjing i navnet, men ble fra 1961 dessuten rektor for det katolske Fujen-universitetet på Taiwan i 1961.

Han deltok på annet Vatikankonsil 1962&ndash;1965.

### Kardinal
Pave Paul VI kreerte ham til kardinal i 1969.

Han døde i Roma den 16. august 1978 – han hadde kommet tilreisende for å delta på pavevalget etter at pave Paul VI døde den 6. august 1978, men døde før konklavet begynte.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal *Paul Yü Pin (Yu Bin)* (1901-1978) *1936

## Fotnoter


## Referanser


## Litteratur
* Paul Yu-Pin: *Un Problème psychique international: appel aux hommes de bonne foi aux hommes de bonne volonté*. Bruxelles: Éd. de la Cité chrétienne, 1937.
* *The Voice of the Church in China, 1931–1932, 1937-1938*, by Archbishop Marius Zanin, Bishop Auguste Haouisée and Bishop Paul Yu-Pin; with a preface by Dom Pierre-Célestin Lou Tseng-Tsiang. London and New York: Longmans, Green and co., 1938.
* *Eyes East: Selected Pronouncements of the Most Reverend Paul Yu-Pin*. Paterson, N.J.: St. Anthony Guild Press, 1945.
* Raymond De Jaegher, *Vie de Mgr. Paul Yu Pin*. Vietnam: Ed. du Pacifique libre, 1959.

## Eksterne lenker
* Biografi på The Cardinals of the Holy Roman Church